stanford-oval/wikipedia huggingface dataset:
Itä-Kiinan meri
Aiheesta muualla

Wikimedia Commonsissa on kuvia tai muita tiedostoja aiheesta .
Ilías Mélkas

| Henkilötiedot |
| --- | --- | --- |
Syntymäaika: 7. lokakuuta 1989
Syntymäpaikka: Albania
Pelipaikka: Maalivahti
Pituus: 188 cm
Seura
Seura: Iraklis
Pelinumero: 31
Seurat
| Vuodet | Seura | O (M) |
| 2008- | Iraklis | 2 (0)  |
 Seurajoukkueuran tilastot kattavat vain kansalliset sarjat, päivitetty 7. tammikuuta 2011.
Ilías Mélkas (kreik. Ηλίας Μέλκας, s. 7. lokakuuta 1989 Albania) on albanialais-kreikkalainen jalkapalloilija, pelipaikaltaan maalivahti. Hän edustaa Iraklis Thessalonikia, jossa hän on pelannut vuodesta 2008 lähtien. Mélkas on pelannut joukkueessa kaksi ottelua.
In Waves

| In Waves Trivium |
| --- | --- | --- |

Studioalbumin tiedot
 Äänitetty : Paint It Black Studios, Audiohammer Studios, Florida
 Julkaistu: 9. elokuuta 2011
 Tuottaja(t): Colin Richardson, Martyn "Ginge" Ford
 Tyylilaji: thrash metal, groove metal, metalcore, heavy metal
 Kesto: 51.21
 Levy-yhtiö: Roadrunner Records
Listasijoitukset
  Suomen virallinen lista: 10.
Triviumin muut julkaisut
| Shogun 2008 | In Waves 2011 | Vengeance Falls 2013 |
Singlet albumilta In Waves
 ”In Waves” Julkaistu: 21. toukokuuta 2011  ”Built to Fall” Julkaistu: 16. elokuuta 2011  ”Black” Julkaistu: 23. tammikuuta 2012  ”Watch the World Burn” Julkaistu: 16. marraskuuta 2012
In Waves on floridalaisen metalliyhtyeen Triviumin viides studioalbumi. Albumi julkaistiin 9. elokuuta 2011 Roadrunner Recordsilta. Yhtye julkaisi ensimmäisen singlensä "In Waves" 21. toukokuuta 2011 ja toinen single "Dusk Dismantled" julkaistiin 19 kesäkuuta ja kolmas single "Inception of the End" julkaistiin 13 heinäkuuta. "Built to Fall" kappale kuultiin ensimmäistä kertaa 21. heinäkuuta radiosta 98online.com:ista. Yhtye on kertonut albumin kuulostavan Ascendancyn ja Shogunin tyyliseltä.
Albumi on ensimmäinen yhtyeen uuden rumpalin Nick Auguston kanssa Travis Smithin erottua bändistä.
In Waves nousi Suomen virallisen listan sijalle 10.
Kappaleet

Capsizing the Sea – 1.30
In Waves – 5.02
Inception of the End – 3.48
Dusk Dismantled – 3.47
Watch the World Burn – 4.53
Black – 3.27
A Skyline's Severance – 4.52
Built to Fall – 3.08
Caustic Are the Ties That Bind – 5.34
Forsake Not the Dream – 5.20
Chaos Reigns – 4.07
Of All These Yesterdays – 4.21
Leaving this World Behind – 1.32
Bonuskappaleet
Ensnare the Sun – 1.22
Drowning in Slow Motion – 4.29
A Grey So Dark – 2.41
Shattering the Skies Above – 4.45
Slave New World – 2.58 (Sepultura -cover)
Bonus-DVD
In Waves – 3.47 (Live from Chapman Studios))
Black – 4.53 (Live from Chapman Studios))
Built to Fall – 3.27
Watch the World Burn – 4.52 (Live from Chapman Studios))
The Decieved – 3.08 (Live from Chapman Studios))
Suffocating Sight – 5.34 (Live from Chapman Studios))
Down from the Sky – 5.20 (Live from Chapman Studios))
Ember to Inferno – 4.07 (Live from Chapman Studios))
In Waves – 4.21 (Dokumentti)
In Waves – 1.32 (Musiikkivideo)
Kokoonpano

Matt Heafy – laulu, kitarat
Corey Beaulieu – kitarat, taustalaulu
Paolo Gregoletto – basso, taustalaulu
Nick Augusto – rummut
Arvostelut

Allmusic:
Imperiumi: 7-/10
Kaaoszine: 6/10
Metacritic: 66/100
PopMatters: 4/10
Q:
Soundi:
Aiheesta muualla

In Waves Discogsissa (englanniksi)
Albumi In Waves Encyclopaedia Metallum -sivustolla (englanniksi)
Ioffe-instituutti

Ioffe-instituutti
Ioffe-instituutti (ven. Фи́зико-техни́ческий институ́т и́мени А. Ф. Ио́ффе Российской академии наук, Fiziko-tehnitšeski institut imeni A. F. Ioffe Rossijskoi akademii nauk) on Pietarissa sijaitseva suuri, Venäjän tiedeakatemian alainen teknillisen fysiikan tutkimuslaitos.  Se perustettiin Petrogradissa vuonna 1918 ja oli keskeinen Neuvostoliiton fysiikan tutkimuksessa. Abram Ioffe johti laitosta 1930-luvulta kuolemaansa 1960 asti.
Instituutissa on viisi osastoa
Nanofysiikan keskus
Puolijohde-elektroniikka
Puolijohdefysiikka
Plasmafysiikka, atomifysiikka ja astrofysiikka
Dielektristen materiaalien ja puolijohteiden fysiikka
Aiheesta muualla

Wikimedia Commonsissa on kuvia tai muita tiedostoja aiheesta .
Ioffe-instituutin sivusto
Ilytš

Ilytš (ven. И́лыч, komiksi Ылыдз, Ylydź) on Petšoran sivujoki Komin tasavallassa Venäjällä. Sen pituus on 411 kilometriä, valuma-alueen laajuus 16 000 neliökilometriä ja keskimääräinen virtaus 47 kilometrin päässä joen suusta 177 kuutiometriä sekunnissa.
Ilytš saa alkunsa Uralin länsirinteiltä, virtaa ensin etelään ja alajuoksullaan Petšoran alangolla kohti länttä. Yläjuoksu on asumatonta, alajuoksulla on muutamia kyliä. Suurimmat sivujoet ovat Kogel ja Palju. Joen itäpuolella sijaitsee Petšora–Ilytšin luonnonpuisto.
Invincible-luokka (lentotukialus)

| Invincible-luokka |
| --- | --- |


Tekniset tiedot
Uppouma:  20 600 t
Pituus:  209,1 m (kokonaispituus) 192,6 m (vesiraja)
Leveys:  36 m (suurin leveys) 27,5 m (vesiraja)
Syväys:  8,0 m
Koneteho:  97 200 hv (72,5 MW)
Nopeus:  28 solmua
Miehistöä:  685, josta 60 upseeria sekä lentomiehistöt 366, josta upseereita 80 ja jopa 600 merijalkaväen sotilasta
Aseistus
Ilmatorjunta:  3 x Gatling-tyyppistä 20-30 mm asejärjestelmää 2 x Oerlikon/BMARC 20 mm GAM-BO1 4 x M232 Mk 44 7,62 mm Minigun
Invincible-luokka oli Britannian kuninkaallisen laivaston kolmen aluksen muodostama lentotukialusluokka, joiden päätehtävänä oli toimia STOVL-koneiden ja helikoptereiden tukilaivana.
Alukset oli suunniteltu toisen maailmansodan jälkeen muuttuneisiin tarpeisiin. Ne oli suunniteltu sukellusveneiden torjuntaan Atlantilla osana Naton puolustusta, eikä iskuosaston rungoksi kaikkialla maailmassa. Alusten suunnittelun lähtökohtana oli vuoden 1966 Tiger-luokan helikopteriristeilijöiden korvaaminen myöhemmin peruutetuilla CVA-01-luokan aluksilla.
Peruuttamisen jälkeen päätettiin yhdistää perinteinen lentotukialus ja sukellusveneentorjuntaan tarkoitetut ratkaisut, jolloin syntyi helikopterein ja V/STOL-lentokonein varustettu lentokannella varustettu alus.
Ensimmäinen luokan aluksista HMS Invincible tilattiin 17. huhtikuuta 1973 Vickers Shipbuilding and Engineering -yhtiön Barrow-in-Furnessin telakalta. Seuraava alus tilattiin 14. toukokuuta 1976 ja viimeinen kolmas alus tilattiin joulukuussa 1978.
Invincible-luokan alukset korvattiin kahdella Queen Elizabeth -luokan aluksella.
Itachi Uchiha

| Itachi Uchiha |
| --- | --- |

Ensiesiintyminen:  Mangan luku 139   Animen jakso 80
Ääninäyttelijät:  Skip Stellrecht (jaksot 29-30)   Crispin Freeman (jaksot 80+)
Henkilötiedot
Ikä:  Osa I: 17   Osa II: 19
Syntymäpäivä:  9. kesäkuuta
Veriryhmä:  AB
Pituus:  Osa I: 175.2 cm   Osa II: 178 cm
Paino:  Osa I: 57.1 kg   Osa II: 58 kg
Liittoumat
Taso:  S-taso, petturininja eli nukenin.
Liittouma:  Konoha (salainen), Akatsuki (julkinen)anbu (entinen)
Ryhmäsidokset:  Kisame Hoshigaki
Edelliset ryhmäsidokset:  -
Itachi Uchiha on fiktiivinen hahmo manga- ja animesarjasta Naruto.
Itachi on Mikoto Uchihan ja Fukagu Uchihan vanhin poika ja Sasuke Uchihan isoveli. Itachi on pienestä pitäen ollut ennennäkemättömän lahjakas ninja, jolta kaikki odottivat suuria. Häntä pidettiin nerona ylitse kaikkien muiden. Nelivuotiaana hän joutui todistamaan sotaa, jonka vuoksi hänestä tuli väkivaltaa vihaava pasifisti. Itachi valmistui ninja-akatemiasta 7-vuotiaana, oppi käyttämään sharingania 8-vuotiaana ja yleni chuuniniksi 10 vuoden iässä. 13-vuotiaana hänestä tuli Anbun ryhmänjohtaja. Ensimmäisessä osassa hän on 17-vuotias, toisessa noin 19-vuotias. Itachi on Akatsuki-nimisen rikollisjärjestön yksi kymmenestä jäsenestä ja toimii yhdessä Kisame Hoshigakin kanssa. Itachi käyttää taistellessa Mangekyou sharingan-silmiään, joilla hän voi kopioida vastustajansa liikkeet. Sen avulla hän voi myös käyttää Tsukuyomia, Susano'ota sekä Amaterasua, hyvin korkeatasoisia tekniikoita. Itachi on myös muiden Uchihoiden lailla erikoisen hyvä tuli-jutsuissa. Itachin ollessa 13-vuotias hänen sukunsa, Uchihan klaani suunnitteli Konohan pettämistä ja uuden sodan aloittamista. Itachi esti tämän surmaamalla joka ikisen Uchihan klaanin jäsenen yhdessä Obito Uchihan kanssa, jättäen henkiin vain rakkaan pikkuveljensä Sasuken. Hän käski Sasuken kostaa hänelle, koska halusi tehdä hänestä vahvemman. Mangassa on hiljattain selvinnyt, että Itachi tappoi Uchihat Konoha-kylän käskyjen takia. Tämä ei kuitenkaan ole yleisessä tiedossa, joten Itachia pidetään kylänsä pettäneenä rikollisena. Mangassa Itachi kuoli taistellessaan Sasuken kanssa ja ennen kuin hän kuoli, hän antoi mangekyon ja Amaterasun Sasukelle suojellakseen tätä.
Itachi Uchihan virallinen ninja-arvo on Chuunin, mutta hän voisi taidoillaan olla Kage.
Itachi on luonteeltaan yleensä rauhallinen, erittäin älykäs ja myötätyntoinen. Häntä on myös kuvailtu lempeäksi ja hän omaa jonkinasteisen huumorintajun.
Myöhemmässä mangassa Kabuto Yakushi herättää Itachin henkiin käyttääkseen häntä sodassa, ja selviää, että Itachilla on Izanagia vahvempi tekniikka, Izanami. Sen avulla Itachi voi lähettää kohteensa harhailemaan päättymättömään silmukkaan. Itachi ja hänen veljensä Sasuke lopettivat Kabuton henkiinherätystekniikan, ja Itachi kuoli uudelleen.
Aiheesta muualla

Itachin sivu Naruto.fi:ssä
Itachin sivu Narutopediassa (Englanniksi)
Iobox

Alkuperäinen iobox-logo.
Iobox Oy oli Jari Ovaskaisen ja Henry Nilertin vuonna 1999 perustama suomalainen sähköpostipalvelu. Yhtiö laajentui nopeasti muihin Euroopan maihin, minkä jälkeen espanjalainen matkapuhelinoperaattori Telefonica Mobile osti yhtiön kokonaisuudessaan haltuunsa 230 miljoonalla eurolla. Myöhemmin kuitenkin Ioboxin ylläpito tuli kannattamattomaksi, ja portaali päätettiin sulkea. Iobox suljettiin lopullisesti vuonna 2002.
Iobox -tavaramerkki ja suuri joukko domaineja siirtyi Suomen Kierrätyskone Oy:lle syksyllä 2011.
Aiheesta muualla

Kupla joka ei puhjennut, Taloussanomat
Ovaskainen ei häpeä miljooniaan, Talouselämä[vanhentunut linkki]
iobox espanjalaisomistukseen, MTV3*
Miksi Twitter miksei iobox tai Jaiku?, Tekniikka ja talous[vanhentunut linkki]*
Iobox sulkee Suomen ja Ruotsin mobiilipalvelut, www.hightechforum.fi[vanhentunut linkki]*
Intian kommunistinen puolue (marxilainen)

| Intian kommunistinen puolue (marxilainen) |
| --- | --- |
  
  
  
Perustettu:  1964
Pääsihteeri:  Sitaram Yechury
Ideologia:  kommunismi
Poliittinen kirjo:  äärivasemmisto
Äänenkannattaja:  People’s Democracy
Lok Sabha:  3 / 545
Rajya Sabha:  5 / 245
Nuorisojärjestö:  Democratic Youth Federation of India
Kotisivu:  cpim.org
Infobox OKVirheellinen NIMI-arvo: 
Intian kommunistinen puolue (marxilainen) (engl. Communist Party of India (Marxist), CPM tai CPI(M)) on intialainen kommunistinen puolue.
Puolue on perustettu vuonna 1964 Intian kommunistisen puolueen (engl. Communist Party of India, CPI) jakautumisen seurauksena.
Puolue julkaisee kahta valtakunnallista viikkolehteä: "People's Democracy" (englanniksi) ja "Lok Lehar" (hindiksi). Osavaltiotasolla puolue julkaisee viittä päivälehteä bengalin, malayalamin, tamilin ja telugun kielillä sekä lukuisia pienempiä julkaisuja.
CPI(M) synty liittyy Neuvostoliiton ja Kiinan kommunistipuolueiden välirikkoon 1950- ja 1960-lukujen vaihteessa, jolloin CPI:n johto pääosin tuki Neuvostoliittoa. Suuri osa CPI:n aktiiveista kuitenkin erkani ja muodosti CPI(M):n, joka alkuvuosinaan tukeutui Kiinan kommunistiseen puolueeseen. 1967 Naxalbarissa Länsi-Bengalissa syntyneen talonpoikaiskapinan jälkeen maolainen radikaalisiipi, naxaliitit, erkani kuitenkin puolueesta ja CPI(M):n suhteet Kiinaan viilenivät.
Vaalimenestys Intian parlamenttivaaleissa

| Vuosi | Edustajat | Äänet | Viite |
| --- | --- | --- | --- |
| 1967 | 19 / 545 | 4,28% |  |
| 1971 | 25 / 545 | 5,12% |  |
| 1977 | 22 / 545 | 4,29% |  |
| 1980 | 37 / 545 | 6,24% |  |
| 1984 | 22 / 545 | 5,87% |  |
| 1989 | 33 / 545 | 6,55% |  |
| 1991 | 35 / 545 | 6,16% |  |
| 1996 | 32 / 545 | 6,12% |  |
| 1998 | 32 / 545 | 5,16% |  |
| 1999 | 33 / 545 | 5,40% |  |
| 2004 | 43 / 545 | 5,66% |  |
| 2009 | 16 / 545 | 3,10% |  |
| 2014 | 9 / 545 | 2,16% |  |
| 2019 | 3 / 545 |  ? |  |
Aiheesta muualla

Kuvia tai muita tiedostoja aiheesta Intian kommunistinen puolue (marxilainen) Wikimedia Commonsissa
CPI(M)
Hyönteispölytys

Kontukimalaiskuningatar (Bombus terrestris) metsälehmuksen (Tilia cordata) kukassa.
Hyönteispölytys on hyönteisten siemenkasville tekemä pölytys, jossa hyönteinen kuljettaa kukan heteeltä siitepölyä toisen kasvin emin luotille. Toisille kasveille hyönteispölytys on välttämätöntä, niille ei ilman pölyttäjiä tule siemeniä ja satoa. Joitakin kasveja voidaan pölyttää myös käsin koneella, hyönteisen sijaan, esimerkiksi tomaattia.
Yleistä hyönteispölytyksestä

Hyönteispölytteisiä kasveja ovat suurin osa ruohokasveista ja useimmat puut. Suomessa suurin osa puista on tuulipölytteisiä ja vain jotkin puut ovat hyönteispölytteisiä, esimerkiksi metsävaahtera, tuomi ja pihlajat. Tropiikissa lähes kaikki lehtipuut ovat hyönteispölytteisiä. Yli 75 prosenttia maapallon tärkeimmistä ruokakasveista on pölyttäjistä riippuvaisia, tai hyötyvät hyönteisten pölytyksestä. Nykyisistä kasvilajeista lähes 90 prosenttia on kukkivia, ja suurin osa on jollain tavalla riippuvaisia eläinpölytyksestä.
Hyönteispölytys on välttämätön muun muassa mustikalle, puolukalle ja lakalle. Kaikilla se ei ole kuitenkaan välttämätöntä mutta se suurentaa satoa tai siementen tuottaminen ei onnistu ilman hyönteisiä. Omena-, herukka- ja vadelma hyötyvät myös hyönteispölytyksestä ja tuottavat suuremman sadon.
Mustikat ovat suureksi osaksi kontukimalaisten pölyttämiä. Metlan tutkimuksessa kontukimalaisten pölyttämiltä koeruuduilta saatu mustikkasato oli kaksitoista kertaa suurempi kuin valtakunnalliseen marjasatotutkimukseen kuuluneilta koeruuduilta saatu sato. Joinakin vuosina saattaa marjasato viivästyä, tai jäädä miltei kokonaan saamatta, kylmän ja sateisen kevään tai alkukesän vuoksi.
Hyönteispölytteisten kukkien rakenne

Hyönteispölytteisten kasvien kukat houkuttelevat pölyttäjiä usein väreillä ja erilaisilla tuoksuilla, jotka lähtevät yleensä erilaisista kukkien eteerisistä öljyistä. Tuoksut eivät aina ole hyviä, esimerkiksi raatokukat, joiden kukat houkuttelevat raatokärpäsiä, sekä väreillään että vastenmielisillä tuoksuilla. Kasveilla joilla on kukissaan mettä, saattaa olla terälehdissä myös mesiviittoja, jotka ovat hyönteisten näkemillä ultraviolettivalon aallonpituuksilla näkyviä kuvioita, joiden avulla hyönteisten on helpompi löytää meden ja siitepölyn luokse. Kukissa saattaa joskus olla elimiä joihin mesi varastoituu, esimerkiksi sarviorvokilla ja akileijalla pussimaiset kannukset jotka ovat muodostuneet terälehdistä. Mesi voi olla esillä kukassa jolloin kaikenlaiset hyönteiset saavat sitä (esimerkiksi sarjakukkaiset) tai se voi olla syvällä piilossa jolloin vain hyönteiset joilla on pitkä imukärsä saavat sitä.
Yleensä hyönteispölytteisten kukkien siitepöly on tahmeaa samoin kun emin luotit, näin siitepöly tarttuu helposti hyönteiseen ja siirtyy hyönteisestä taas luottiin. Heteet ja emi sijaitsevat kukassa niin, että hyönteisen käydessä kukassa se koskee niitä pölyttäen samalla sen. Monet kasvit ovat sopeutuneet niin että kun hyönteinen käy kukassa niin se saa siitepölyä tiettyyn kohtaan ja taas vastaavasti emikukassa käydessään siitepöly siirtyy samasta kohdasta luottiin. Jotkin kasvit ovat niin erikoistuneita etteivät pölyttäjiksi käy kuin tietyntyyppiset hyönteiset, esimerkiksi kämmekät ovat tällaisia. Vaniljan pölytykseen kelpaavat vain yhden Melipona-suvun mehiläiset, ja pölytys on suoritettava 12 tunnin kuluessa kukan aukeamisesta. 1800-luvulla keksittiin kuinka se voidaan tehdä käsin ilman mehiläistä. Kun kukka on pölytetty niin tapahtuu hedelmöitys eli sukusolujen yhdistyminen, jonka jälkeen hedelmöittyneestä munasolusta alkaa kehittyä siemenaihe.
Lehtoakileija (Aquilegia vulgaris) kannuksia.
Sarviorvokin (viola cornuta) kannuksia.
Mäkivirvilän (Vicia tetrasperma) kukka.
Aidonvirnan (Vicia sepium) kukka.
Vaniljan (Vanilla planifolia) kukka.
Valkolehdokin (Platanthera bifolia) kukka.
Pölyttäjät

Tärkeimpiä pölyttäjiä ovat mesipistiäiset joita ovat mm. kimalaiset, erakkomehiläiset ja mehiläiset, niitä kaikkia on yhteensä yli 20 000 lajia. Monet perhoset, kärpäset ja kovakuoriaiset pölyttävät kasveja, sekä myös muurahaiset joitakin kasveja.
Hyönteiset etsivät kasveista mettä ja siitepölyä. Mesipistiäiset hakevat kukista molempia, mutta perhoset etsivät mettä. Kovakuoriaisista taas osa tyytyy pelkkään siitepölyyn. Mesi ja siitepöly ovat tärkeitä hyönteisille. Mesi sisältää 3—80-prosenttisena liuoksena sokereita. Sitä kukassa erittää mesiäinen, joka sijaitsee yleensä kukkalehtien tyvien ja kukkapohjuksen pinnassa. Siitepölyssä taas on paljon rasva- ja valkuaisaineita sekä tärkkelystä.
Epistrophe grossulariae, eräs lukuisista kukkakärpäsistä
Tarhakimalainen (Bombus hortorum) kangasmaitikan kukassa.
Ketokimalainen (Bombus sylvarum) hiirenvirnan kukassa.
Raatokärpänen (Calliphoridae spp.) raatokukassa.
Ritariperhonen kukassa.
Neitoperhonen kukassa.
Nätkelmäpunatäplä (Zygaena lonicerae) kukassa.
Anogcodes seladonius
Kovakuoriaisia porkkanan kukalla.
Clytus planifrons kukassa.
Kultakuoriainen (Cetonia aurata).
Mauriaisia voikukassa.
Homeen torjunta mehiläisillä

Professori Heikki Hokkanen on kehittänyt harmaahomeen torjuntaan hyönteisvektoroinnin eli harmaahomeen torjunnan mehiläisten avulla. Se toimii mansikan ja vadelman harmaahometta (Botrytis cinerea) vastaan ja omenan tuppilohometta voi torjua myös. Valtio tukee viljelijöitä jotka käyttävät tätä torjuntaa. Torjunnassa kiinnitetään vekottimeksi nimetty laatikko mehiläispesään, siihen laitetaan sienipohjaista biologista torjunta-ainetta. Valmiste sisältää Gliocladium catenulatum J1446 -sientä joka torjuu kasvitauteja. Kun mehiläiset tulevat ulos pesästä, ainetta tarttuu niihin ja ne kuljettavat sen kukkiin samalla kun pölyttävät ne. Menetelmää sanotaan yhtä tehokkaaksi kuin kemiallinen torjunta on, ja halvemmaksi. Torjunta-aineen ei pitäisi vahingoittaa mehiläisiä, sen sijaan se saattaa suojata niitä sienitaudeilta kuten kalkkihomeelta.
Mehiläiskato ja muiden pölyttäjien kadot

Talvella 2006–2007 kuului ensimmäisen kerran laajemmista mehiläiskadoista. Jotkut mehiläishoitajat kertoivat epätavallisen suurista työläisten kadoista, jäljelle oli jäänyt kuningatar, paljon ruokaa ja muutama hoitajamehiläinen hoitamaan kehittymättömiä mehiläisiä ja kuningatarta. Se nimettiin CCD:si eli Colony Collapse Disorder. Yksi sen syistä on onnistuttu jäljittämään maataloudessa käytettyihin kemiallisiin yhdisteisiin, neonikotinoideihin. Ne sekoittavat hyönteisten sisäisen kompassin, ja mehiläiset eivät aineen vaikutuspiiriin jouduttuaan enää löytäneet medenkeruumatkoiltaan kotiin pesälleen. Se on kuitenkin vain osa totuutta, mehiläiskato on todettu maailmanlaajuiseksi ilmiöksi, jolle on mitä ilmeisimmin monta syytä.
Yksi syy on kansainvälisen kaupan myötä levinneet varroapunkki (Varroa destructor), mehiläisen ulkoloinen, joka vaurioittaa tarhamehiläisen toukkia ja aikuisia. Muiksi syiksi arvellaan esimerkiksi Etelä-Amerikassa kasvavaa maa- ja metsätalouden yksipuolistumista. Uruguayssa esimerkisi on perinteisesti karjankasvatukselle omistautunutta yhteiskuntaa muuttanut laajojen laitumien ja metsien muuttaminen eukalyptusviljelmiksi. Sekä peltoviljelyn yksipuolistuminen soijaviljelmiksi. Sama muutos on Uruguayn lisäksi tapahtumassa Argentiinassa ja Brasiliassakin.
Kiinassa ovat joillakin alueilla kaikki pölyttäjät kadonneet ja ihmiset joutuvat pölyttämään kasvit jotta saataisiin satoa. Sielläkin on löydetty useita syyllisiä. Eroosio on vähentänyt kukkaketoja, varroapunkit ovat yleistyneet teollisen hunajantuotannon vuoksi, tehomaatalous yksipuolistaa pölyttäjien ruokavalion, maailman laajuinen ilmaston lämpeneminen, sekä muita tekijöitä jotka eivät yksinään ole tappavia, mutta yhdessä ne ovat pölyttäjille tuhoisia.
Myös luonnon mesipistiäiset ja perhoset ovat kärsineet muuttuneista ympäristöolosuhteista. Arvellaan että joillakin alueilla saattaa olla yli 40 prosenttia uhanalaisia. Suomessa arvellaan että noin 20 prosenttia mesipistiäisistä ja 17 prosenttia perhosista on uhanalaisia. Hyönteispölytteisten kasvien satotasot ovat laskeneet alueittan, vaikka kasvinsuojeluaineet ovat tehokkaampia ja muiden kasvien sadot suurentuneet. Varsinais-Suomessa on ollut ongelmia johtuen seudun tehokkaasta maataloudesta, erityisesti kimalaisille on ollut vahinkoa peltojen salaojituksesta, joka on hävittänyt ojanpenkkoja, joissa voi pesiä sekä niittyjen ja niiden kasvien katoamisesta. Myös mehiläistarhaus on Varsinais-Suomessa vähentynyt.
Jotkut ovat tehneet luonnon mesipistiäisille pönttöjä ja toivovat sillä tavoin vähentävänsä niiden katoamista.
Suomen ympärisstökeskuksen vuonna 2022 julkaistun raportin mukaan Suomessa ei näyttänyt yleisesti ottaen tapahtuneen 2000-luvulla laajamittaista pölyttäjien vähenemistä.
Aiheesta muualla

Parvien kiinniottajat (Arkistoitu – Internet Archive) Mikäli löydät mehiläisparven joka on lähtenyt vaeltamaan.
Askartele pölyttäjille keinopesä – myös puutarha kiittää
Tunnistatko mehiläiset ja muut kevään pörisijät
Kaleva: Mehiläiskato voi levitä Suomeenkin
Pölytys on mehiläistarhauksen arvokkain tuote[vanhentunut linkki]
Ötökkä on ystävä
Ilías Iliádis

| Mitalit | Mitalit | Mitalit |  |
| --- | --- | --- | --- |
|  Iliadis kantaa Kreikan lippua Pekingin olympialaisten avajaisissa. |  Iliadis kantaa Kreikan lippua Pekingin olympialaisten avajaisissa. |  Iliadis kantaa Kreikan lippua Pekingin olympialaisten avajaisissa. |  |
Maa:   Kreikka
Miesten judo
|  Olympialaiset  |  Olympialaiset  |  Olympialaiset  |  |
|  Kultaa | Ateena 2004 | 81 kg |  |
|  Pronssia | Lontoo 2012 | 90 kg |  |
| MM-kilpailut  | MM-kilpailut  | MM-kilpailut  |  |
|  Kultaa | Tokio 2010 | 90 kg |  |
|  Kultaa | Pariisi 2011 | 90 kg |  |
|  Kultaa | Tšeljabinsk 2014 | 90 kg |  |
|  Hopeaa | Kairo 2005 | 90 kg |  |
|  Hopeaa | Rio de Janeiro 2007 | 90 kg |  |
|  Pronssia | Rio de Janeiro 2013 | 90 kg |  |
| Euroopan kisat  | Euroopan kisat  | Euroopan kisat  |  |
|  Pronssia | Baku 2015 | 90 kg |  |
| EM-kilpailut  | EM-kilpailut  | EM-kilpailut  |  |
|  Kultaa | Bukarest 2004 | 81 kg |  |
|  Kultaa | Istanbul 2011 | 90 kg |  |
|  Pronssia | Wien 2010 | 90 kg |  |
Ilías Iliádis (kreik. Ηλίας Ηλιάδης; syntyessään Jarji Zviadauri (georg. ჯარჯი ზვიადაური) s. 10. marraskuuta 1986 Georgia) on georgialaissyntyinen kreikkalainen judoka ja olympiamitalisti. Hän on edustanut koko uransa ajan Kreikkaa ja voitti maan edustajana olympiakultaa Ateenan olympialaisista 2004 alle 81-kiloisten sarjasta. Iliádis kantoi Kreikan lippua Pekingin kisoissa 2008. Lontoossa 2012 Iliádis voitti 90 kilon sarjassa pronssia. Hän voitti maailmanmestaruuden 90 kg:n sarjassa Tokiossa 2010, Pariisissa 2011 ja Tšeljabinskissä 2014. Hän on lisäksi voittanut kaksi hopeamitalia ja yhden pronssin MM-kisoista, kaksi kultaa ja yhden pronssin EM-kisoista sekä yhden pronssin Euroopan kisoista.
INTP

INTP on yksi Myers–Briggsin tyyppi-indikaattorin määrittelemistä 16:sta persoonallisuustyypistä, joka on indikaattorin mukaan introvertti (I), intuitiivinen (N), ajatteleva (T) ja spontaani (P). INTP-luonteen omaavaa henkilöä kuvaillaan usein 'ajattelijaksi' tai tiedonjanoiseksi analysoijaksi.
INTP Centralin mukaan INTP on yksi harvinaisimmista Myers-Briggs-indikaattorin määrittelemistä tyypeistä; sitä edustaa noin 1 % populaatiosta. Center for Applications of Psychological Type -säätiön mukaan noin 3–5 % amerikkalaisista edustaa INTP-tyyppiä.
| MBTI | SF | SF | ST | ST | NF | NF | NT | NT | Yhteensä |
| --- | --- | --- | --- | --- | --- | --- | --- | --- | --- |
| IJ | ISFJ | 13,8 % | ISTJ | 11,6 % | INFJ | 1,5 % | INTJ | 2,1 % | 29,0 % |
| EJ | ESFJ | 12,3 % | ESTJ | 8,7 % | ENFJ | 2,4 % | ENTJ | 1,8 % | 25,2 % |
| EP | ESFP | 8,5 % | ESTP | 4,3 % | ENFP | 8,1 % | ENTP | 3,2 % | 24,1 % |
| IP | ISFP | 8,8 % | ISTP | 5,4 % | INFP | 4,4 % | INTP | 3,2 % | 21,9 % |
| Yhteensä | 43,4 % | 43,4 % | 29,9 % | 29,9 % | 16,4 % | 16,4 % | 10,3 % | 10,3 % |  |